Fran Miklošič
Franas Mìklošičius (slovėn. Fran Miklošič, vok. Franz Miklosich, 1813 m. lapkričio 20 d. Radomerščakas, Austrijos imperija – 1891 m. kovo 7 d. Viena, Austrija-Vengrija) – slovėnų ir austrų kalbininkas. Laikomas lyginamosios-istorinės kalbotyros mokyklos, nagrinėjančios slavų kalbų gramatiką, pradininku ir vienu žymiausių XIX a. slavistikos tyrėjų. Vienos Imperatoriškosios mokslų akademijos (1851 m; nuo 1848 m. korespondentas) narys, Peterburgo mokslų akademijos užsienio narys korespondentas (1856 m.).